ଲୈଲା ହାସନ

ଲୈଲା ହାସନ (ଜନ୍ମ: ୧୯୪୬) ଜଣେ ବଙ୍ଗଳାଦେଶୀ ଅଭିନେତ୍ରୀ, ନର୍ତ୍ତକୀ ଓ ନୃତ୍ୟୁଗୁରୁ । କଳା କ୍ଷେତ୍ରରେ ତାଙ୍କର ଅବଦାନ ପାଇଁ ବଙ୍ଗଳାଦେଶ ସରକାର ତାଙ୍କୁ ୨୦୧୦ ମସିହାରେ ଏକୁଶୀ ପଦକ ପ୍ରଦାନ କରିଥିଲେ ।

 ପ୍ରାରମ୍ଭିକ ଜୀବନ ଓ ଶିକ୍ଷା 
୧୯୪୬ ମସିହାରେ, ସେ ବ୍ରିଟିଶ ଭାରତରେ ଜନ୍ମଗ୍ରହଣ କରିଥିଲେ । ୧୯୭୦ ମସିହାରେ, ସେ ଢାକା ବିଶ୍ୱବିଦ୍ୟାଳୟରୁ ଦର୍ଶନରେ ସ୍ନାତକୋତ୍ତର କରିଥିଲେ ।

 ଅଭିନୟ ଜୀବନ ଓ ପେଷା
ବୁଲବୁଲ ଏକାଡେମୀ ଫର ଫାଇନ ଆର୍ଟସର ମଣିବର୍ଦ୍ଧନ ମହାଶୟ, ଅଜିତ ସାନ୍ୟାଲ, ବାବୁ ରାମ ସିଂହ, ଜିଏ ମନ୍ନାନ ଓ ଶମାର ଭଟ୍ଟାଚାର୍ଯ୍ୟଙ୍କଠାରୁ ସେ ନୃତ୍ୟ ଶିକ୍ଷା ଗ୍ରହଣ କରିଥିଲେ । ୧୯୮୦-୮୫ରେ ସେ ବାଂଲାଦେଶ ଟେଲିଭିଜନରେ ଟିଭି ଶୋ' ରୁମ୍‌ଝୁମ୍‌ର ଉପସ୍ଥାପିକା ଥିଲେ । ରୁମାନା ରସିଦ ଇଶିତା, ତାରିନ ଜାହାଁ, ଶ୍ରାବନ୍ତି, ରିୟା ଓ ରିଚି ସୋଲାଇମାନ ଏହି କାର୍ଯ୍ୟକ୍ରମରେ ତାଙ୍କର ଶିଷ୍ୟା ଥିଲେ ।

ସେ ଥିଏଟର, ଟେଲିଭିଜନ ନାଟକ ଓ ଚଳଚ୍ଚିତ୍ରରେ ଅଭିନୟ କରିଛନ୍ତି । ସେ ୧୯୯୦ ମସିହାରେ 'ନଟରାଜ' ନାମକ ଏକ ନୃତ୍ୟ ଅନୁଷ୍ଠାନ ପ୍ରତିଷ୍ଠା କରିଥିଲେ । ୧୯୯୬ ମସିହାରେ ନଟରାଜ ନଇମ ହାସନ ସୁଜାଙ୍କ ସହ ଥିଏଟର, ମଞ୍ଚ ନାଟକ ଆରମ୍ଭ କରିଥିଲେ । ଲୈଲା ହାସନ୍ ନଟରାଜରେ ସଭାପତି ଓ ନଇମ୍ ହାସନ ସୁଜା ସାଧାରଣ ସମ୍ପାଦକ ଭାବେ କାର୍ଯ୍ୟ କରୁଛନ୍ତି । ସେ ବଙ୍ଗଳା ଏକାଡେମୀ ଓ ପଶ୍ଚିମବଙ୍ଗ ନୃତ୍ୟ ମହାସଂଘର ଆଜୀବନ ସଦସ୍ୟ ଅଟନ୍ତି । ସେ ଏସିଆଟିକ୍ ସୋସାଇଟିର ସଦସ୍ୟ ଏବଂ ବାଂଲାଦେଶ ନୃତ୍ୟ ଶିଳ୍ପୀ ଶାଙ୍ଗସ୍ଥାର ସଭାପତି ମଧ୍ୟ ଅଟନ୍ତି । ସେ ନୃତ୍ୟ ଉପରେ ଦୁଇଟି ପୁସ୍ତକ ହୃଦୟେ ବାଜେ ନୁପୁର (୧୯୯୬) ଏବଂ ସୌନ୍ଦର୍ଯ୍ୟ ଉପରେ ମୋହନରୂପେ ପ୍ରକାଶ କରିଛନ୍ତି ।

 ବ୍ୟକ୍ତିଗତ ଜୀବନ 
ସେ ଅଭିନେତା ହାସନ ଇମାମଙ୍କୁ ବିବାହ କରିଛନ୍ତି । ତାଙ୍କର ୬ ଭାଇ ଭଉଣୀ ଅଛନ୍ତି । ଜଣେ ଭଉଣୀ ଡେଜି ଅହମ୍ମଦ ମଧ୍ୟ ଜଣେ ଅଭିନେତ୍ରୀ ।

 ପୁରସ୍କାର ଓ ସମ୍ମାନ 
 ବଚଶାଶ ପୁରସ୍କାର (୨୦୦୧)
 କାଜି ମହବୁବ ଉଲ୍ଲାଃ ବେଗମ ଜେବୁନ୍ନେସ୍ସା ଟ୍ରଷ୍ଟ ପୁରସ୍କାର (୨୦୦୧)
 ଏକୁଶେୟ ପଦକ (୨୦୧୦)

 ଆଧାର 

ଶ୍ରେଣୀ:୧୯୬୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ